# Freddie Spencer

Frederick Burdette Spencer, més conegut com a Freddie Spencer (Shreveport, 20 de desembre de 1961), és un antic pilot de motociclisme nord-americà que fou tres vegades Campió del Món (dues de 500cc i una de 250cc) entre 1983 i 1985. Anomenat afectuosament Fast Freddie ("Freddie el ràpid"), ha estat considerat un dels pilots de motociclisme més grans de la dècada del 1980. Fou el darrer a guanyar les curses de dues categories diferents (250cc i 500cc) a la mateixa jornada d'un Gran Premi i a guanyar el campionat del món d'aquestes dues categories la mateixa temporada. També fou al seu moment el pilot més jove a guanyar una cursa de la categoria màxima (aleshores, els 500cc), un rècord que es mantingué vigent fins que Marc Márquez el superà el 2013.
Freddie Spencer fou nomenat MotoGP Legend el 2001.

## Carrera esportiva
### Primers anys

Spencer va ser un nen prodigi de les curses. Va debutar a l'edat de quatre anys competint en proves de dirt track prop de la seva ciutat natal de Shreveport. Després de guanyar el campionat AMA de velocitat de 250cc en categoria debutant el 1978, el seu primer any com a professional, el va fitxar l'equip americà d'Honda per a disputat el Campionat AMA de Superbike. El 1980 va donar a Honda la seva primera victòria en Superbikes en guanyar la ronda del Road America del campionat.
Spencer va guanyar protagonisme internacional el 1980 al Trofeu Transatlàntic, que enfrontava els millors pilots dels Estats Units contra els de la Gran Bretanya, en guanyar-ne dues curses a Brands Hatch davant dels campions del món Kenny Roberts i Barry Sheene. Aquell any, Spencer va acabar tercer al campionat AMA de Superbike i el 1980 hi fou segon darrere d'Eddie Lawson. El 1981 va dividir el seu temps entre el campionat AMA de Superbike als Estats Units i el mundial de 500cc a Europa, on ajudà a Honda a desenvolupar l'exòtic prototip de velocitat de quatre cilindres ovalats, la NR500.

### Al mundial de motociclisme

El 1982, Spencer es dedicà a temps complet al mundial dins l'equip d'Honda, que aleshores ja havia renunciat a la NR500 i va desenvolupar l'NS500 tricilíndrica de dos temps. El 1983, l'americà va guanyar el seu primer Campionat del Món de 500cc a només 21 anys, esdevenint el campió més jove de la història del campionat, una distinció que havia ostentat fins aleshores Mike Hailwood. El seu rècord no va ser superat fins al 2013 per Marc Márquez en guanyar la cursa de MotoGP al Gran Premi de les Amèriques a 20 anys i 63 dies.
La temporada de 1983 ha quedat al record com a una de les disputes pel títol més dramàtiques de la història del mundial; Spencer amb Honda i Kenny Roberts amb Yamaha es van anar alternant durant tot el campionat al capdavant de la classificació i cadascun d'ells va aconseguir sis victòries. La temporada va culminar a la penúltima prova, el Gran Premi de Suècia, quan tots dos van topar a l'última volta. Roberts va sortir del traçat i va permetre a Spencer d'esprintar fins a la meta i obtenir la victòria. Roberts va guanyar la darrera cursa, però Spencer va acabar segon i es va assegurar així el seu primer títol mundial per només dos punts de diferència.
El 1984, Honda va desenvolupar un motor V4 per a la NSR500 radicalment nou que duia el dipòsit de combustible sota el motor i les cambres d'expansió sota un fals dipòsit a sobre del motor. Alguns problemes amb la dentadura i lesions per accidents diversos van dificultar-li a Spencer la defensa del títol i va quedar relegat al quart lloc final del campionat. Malgrat tot, encara va aconseguir guanyar tres curses amb la NSR500 i dues més amb la NS500 tricilíndrica.
El 1985 va ser un any històric per a Spencer. Va començar guanyant la prestigiosa prova inaugural de temporada, la Daytona 200, a més de les classes de F1 i 250cc, esdevenint l'únic pilot a haver guanyat mai totes tres categories en un sol any. Spencer també va competir al campionat del món en les cilindrades de 250cc i 500cc i en va guanyar ambdós títols el mateix any. Aquest èxit el va convertir en el cinquè (i darrer) pilot a guanyar en 500cc i en la classe immediatament inferior i, a causa dels canvis en les classes, l'únic a haver guanyat tant en 500cc com en 250cc en un mateix any. Malauradament, la seva carrera es va veure estroncada a causa d'una lesió al canell que, a parer d'alguns observadors, podria haver estat causada per la tensió física acumulada en seguir dos campionats durant una sola temporada.
Després de la seva històrica temporada de 1985, Spencer va no tornar a guanyar cap altre Gran Premi. A començaments de 1988 es va retirar de la competició internacional, tot i que va fer un parell d'intents de tornada el 1989 i el 1993.

## Carrera posterior

Un cop retirat dels Grans Premis, Spencer va tornar a competir al campionat AMA de Superbike durant la dècada del 1990 i en va guanyar tres curses. Va acabar-hi vuitè el 1991 amb una Honda de l'equip Two Brothers Racing i encara va millorar el 1992. El 1995 va córrer amb una Ducati de Fast By Ferracci i va acabar novè. A finals d'any es va fer càrrec de la Ducati del pilot de fàbrica Mauro Lucchiari, amb la qual l'italià havia disputat el campionat del món de Superbike.
Durant anys, fins a l'octubre de 2008, Spencer va dirigir una escola de pilotatge de motocicletes, la Freddie Spencer's High Performance Riding School. Amb seu principalment a Las Vegas, Nevada, l'escola comptava amb Nick Ienatsch i Ken Hill com a instructor en cap i instructor principal, respectivament. Després de tancar-la, Ienatsch va fundar una escola successora, la Yamaha Champions Riding School.
Spencer viu actualment a Londres, Anglaterra, i fa de comentarista de televisió en diversos campionats de curses. De cara al 2019, va ser nomenat president del panell de comissaris (Stewards Panel) de MotoGP de la FIM.

## Equips i marques

Spencer va córrer amb diverses marques de motocicleta durant la seva carrera. Tot i que va guanyar la seva primera cursa del Campionat AMA de Superbike amb una Kawasaki, sempre ha estat estretament relacionat amb Honda i especialment amb el famós preparador de motocicletes de Gran Premi, Erv Kanemoto (va guanyar els seus tres títols mundials amb Honda i Kanemoto de mecànic principal). A banda, va tenir una curta estada a l'equip Agostini Yamaha i va acabar la seva carrera amb una Ducati al campionat dels Estats Units.
* Motocicletes de Gran Premi de Freddie Spencer
* Honda NS500 (1982)
* Honda NS500 (1984)
* Honda NSR500 (1984)
* Honda RS250R-W (1985)
* Honda NSR500 (1985)

## Distincions

* "Freddie Spencer Day", declarat el 1984 per l'alcalde de Shreveport John Brennan Hussey després que Spencer guanyés el seu primer campionat del món de 500cc l'any anterior. El xèrif de la parròquia de Caddo (la capital de la qual és Shreveport), Don Hathaway, va nomenar Spencer honorary deputy ("ajudant honorari") per a l'ocasió.
* Incorporat al Saló de la Fama de la Motocicleta de l'AMA el 1999.
* Incorporat al Saló de la Fama dels esports de motor d'Amèrica el 2001.
* La FIM el va nomenar MotoGP Legend el 2001.
* Incorporat al Saló de la Fama de l'Esport de Louisiana el 2009.

## Resultats al Mundial de motociclisme
### Curses per any

Barem de puntuació de 1969 a 1987:
| Posició | 1 | 2 | 3 | 4 | 5 | 6 | 7 | 8 | 9 | 10 |
| Punts | 15 | 12 | 10 | 8 | 6 | 5 | 4 | 3 | 2 | 1 |
Barem de puntuació de 1988 a 1992:
| Posició | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| Punts | 20 | 17 | 15 | 13 | 11 | 10 | 9 | 8 | 7 | 6 | 5 | 4 | 3 | 2 | 1 |
Barem de puntuació de 1993 ençà:
| Posició | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| Punts | 25 | 20 | 16 | 13 | 11 | 10 | 9 | 8 | 7 | 6 | 5 | 4 | 3 | 2 | 1 |
(Ids. Grans Premis | Llegenda) (Curses en negreta indiquen pole; curses en itàlica indiquen volta ràpida)
| Any | Categoria | Equip | Moto | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | Punts | Posició | Victòries |
| 1980 | 500cc | Spencer Yamaha | YZR500 | NAT - | ESP - | FRA - | DTT - | BEL Ret | FIN - | GBR - | GER - | | | | | | | | 0 | - | 0 |
| 1981 | 500cc | Honda-HRC | NR500 | AUT - | GER - | NAT - | FRA - | YUG - | DTT - | BEL - | SM - | GBR Ret | FIN - | SWE - | | | | | 0 | - | 0 |
| 1982 | 500cc | Honda-HRC | NS500 | ARG 3 | AUT Ret | FRA - | ESP Ret | NAT 2 | DTT Ret | BEL 1 | YUG 4 | GBR 2 | SWE Ret | SM 1 | GER Ret | | | | 73 | 3r | 2 |
| 1983 | 500cc | Honda-HRC | NS500 | RSA 1 | FRA 1 | NAT 1 | GER 4 | ESP 1 | AUT Ret | YUG 1 | DTT 3 | BEL 2 | GBR 2 | SWE 1 | SM 2 | | | | 144 | 1r | 6 |
| 1984 | 500cc | Honda-HRC | NSR500 | RSA NVC | NAT 1 | ESP - | AUT 2 | | FRA 1 | YUG 1 | DTT Ret | | | | | | | | 87 | 4t | 5 |
| 1984 | 500cc | Honda-HRC | NS500 | | | | | GER 1 | | | | BEL 1 | GBR - | SWE - | SM - | | | | 87 | 4t | 5 |
| 1985 | 250cc | Rothmans Honda-HRC | NSR250 | RSA 1 | ESP 9 | GER 2 | NAT 1 | AUT 1 | YUG 1 | DTT 1 | BEL 1 | FRA 1 | GBR 4 | SWE - | SM - | | | | 127 | 1r | 7 |
| 1985 | 500cc | Rothmans Honda-HRC | NSR500 | RSA 2 | ESP 1 | GER 2 | NAT 1 | AUT 1 | YUG 2 | DTT Ret | BEL 1 | FRA 1 | GBR 1 | SWE 1 | SM - | | | | 141 | 1r | 7 |
| 1986 | 500cc | Rothmans Honda-HRC | NSR500 | ESP Ret | NAT - | GER - | AUT Ret | YUG - | DTT - | BEL - | FRA - | GBR - | SWE - | SM - | | | | | 0 | - | 0 |
| 1987 | 500cc | Rothmans Honda-HRC | NSR500 | JPN - | ESP - | GER - | NAT - | AUT - | YUG - | DTT - | FRA - | GBR Ret | SWE 7 | CSR 11 | SM Ret | POR - | BRA - | ARG - | 4 | 20è | 0 |
| 1989 | 500cc | Marlboro Agostini Yamaha | YZR500 | JPN 14 | AUS Ret | USA Ret | ESP 5 | NAT NVC | GER 9 | AUT 9 | YUG 27 | DTT 13 | BEL 9 | FRA Ret | GBR - | SWE - | CSR - | BRA - | 33.5 | 16è | 0 |
| 1993 | 500cc | Yamaha França | YZR500 | AUS Ret | MAL - | JPN - | ESP - | AUT - | GER - | DTT - | EUR - | SM - | GBR - | CZE Ret | ITA 14 | USA - | FIM - | | 2 | 37è | 0 |

### Victòries en Grans Premis

| Núm. | Any | Data | Gran Premi | Classe | Circuit | Localitat |
| 1 | 1982 | 4 de juliol | GP de Bèlgica | 500cc | Circuit de Spa-Francorchamps | Spa |
| 2 | 1982 | 5 de setembre | GP de San Marino | 500cc | Circuit de Mugello | Mugello |
| 3 | 1983 | 19 de març | GP de Sud-àfrica | 500cc | Circuit de Kyalami | Johannesburg |
| 4 | 1983 | 3 d'abril | GP de França | 500cc | Circuit Bugatti | Le Mans |
| 5 | 1983 | 24 d'abril | GP de les Nacions | 500cc | Circuit de Monza | Monza |
| 6 | 1983 | 22 de maig | GP d'Espanya | 500cc | Circuit del Jarama | San Sebastián de los Reyes |
| 7 | 1983 | 12 de juny | GP de Iugoslàvia | 500cc | Automotodrom Grobnik | Rijeka |
| 8 | 1983 | 6 d'agost | GP de Suècia | 500cc | Circuit d'Anderstorp | Anderstorp |
| 9 | 1984 | 15 d'abril | GP de les Nacions | 500cc | Santamonica | Misano Adriatico |
| 10 | 1984 | 27 de maig | GP d'Alemanya | 500cc | Nürburgring | Nürburg |
| 11 | 1984 | 10 de juny | GP de França | 500cc | Circuit Paul Ricard | Le Castellet |
| 12 | 1984 | 14 de juny | GP de Iugoslàvia | 500cc | Automotodrom Grobnik | Rijeka |
| 13 | 1984 | 8 de juliol | GP de Bèlgica | 500cc | Circuit de Spa-Francorchamps | Spa |
| 14 | 1985 | 23 de març | GP de Sud-àfrica | 250cc | Circuit de Kyalami | Johannesburg |
| 15 | 1985 | 5 de maig | GP d'Espanya | 500cc | Circuit del Jarama | San Sebastián de los Reyes |
| 16 | 1985 | 26 de maig | GP de les Nacions | 250cc | Circuit de Mugello | Mugello |
| 17 | 1985 | 26 de maig | GP de les Nacions | 500cc | Circuit de Mugello | Mugello |
| 18 | 1985 | 2 de juny | GP d'Àustria | 250cc | Salzburgring | Salzburg |
| 19 | 1985 | 2 de juny | GP d'Àustria | 500cc | Salzburgring | Salzburg |
| 20 | 1985 | 16 de juny | GP de Iugoslàvia | 250cc | Automotodrom Grobnik | Rijeka |
| 21 | 1985 | 29 de juny | GP dels Països Baixos | 250cc | Circuit d'Assen | Assen |
| 22 | 1985 | 7 de juliol | GP de Bèlgica | 250cc | Circuit de Spa-Francorchamps | Spa |
| 23 | 1985 | 7 de juliol | GP de Bèlgica | 500cc | Circuit de Spa-Francorchamps | Spa |
| 24 | 1985 | 21 de juliol | GP de França | 250cc | Circuit Bugatti | Le Mans |
| 25 | 1985 | 21 de juliol | GP de França | 500cc | Circuit Bugatti | Le Mans |
| 26 | 1985 | 4 d'agost | GP de Gran Bretanya | 500cc | Circuit de Silverstone | Silverstone |
| 27 | 1985 | 11 d'agost | GP de Suècia | 500cc | Circuit d'Anderstorp | Anderstorp |

## Referències

* ↑ «Freddie Spencer» (en anglès). motogp.com. Arxivat de l'original el 3 de desembre 2013. [Consulta: 25 novembre 2013].
* 1 2 3 4 5 6 7 8 9 10 11 12 «Freddie Spencer at the Motorcycle Hall of Fame» (en anglès). motorcyclemuseum.org. [Consulta: 23 febrer 2022].
* 1 2 3 Abrams, Henry Ray. Fastest Freddie (en anglès), novembre 1983 [Consulta: 25 desembre 2010].
* ↑ «Legends» (en anglès). motogp.com. MotoGP. Arxivat de l'original el 2021-11-18. [Consulta: 1r juliol 2022].
* ↑ Sports, Dorna. «Who are the youngest Grand Prix premier class winners?» (en anglès). motogp.com. [Consulta: 29 abril 2022].
* ↑ Porcar, Joan «Velocidad. Campeonato del Mundo. Duelo de titanes» (en castellà). SOLO MOTO Treinta. Alesport S.A. [Barcelona], núm. 11, 12-1983, p. 14-17.
* ↑ «A Doodle Dandy Of A Dogfight» (en anglès). sportsillustrated.com, 01-08-1983. [Consulta: 15 desembre 2010].
* ↑ «Roberts vs Spencer» (en anglès). cyclenews.com. [Consulta: 4 febrer 2016].
* ↑ Porcar, Joan «Resumen de los Campeonatos del Mundo de Velocidad. 500: Lawson y Spencer: La historia de la liebre y la tortuga.» (en castellà). SOLO MOTO Treinta. Alesport S.A. [Barcelona], núm. 20, 15-09-1984, p. 26-29.
* ↑ 50 Years Of Moto Grand Prix (en anglès). Hazelton Publishing Ltd, 1999. ISBN 1-874557-83-7.
* ↑ «Daytona 200 winners» (en anglès). motorsportsetc.com. Arxivat de l'original el 8/3/2012. [Consulta: 15 març 2024].
* ↑ Alguersuari, Jaume; Porcar, Joan; Monllau, Vic «Todo el Mundial 85» (en castellà). SOLO MOTO Treinta. Alesport S.A. [Barcelona], núm. 35, 15-12-1985, p. 51-130.
* ↑ Waheed, Adam. «Freddie Spencer Riding School» (en anglès). Motorcycle-USA.com, 17-09-2008. Arxivat de l'original el 2017-02-07. [Consulta: 15 octubre 2016].
* ↑ Waheed, Adam. «Yamaha Champions Riding School» (en anglès). Motorcycle-USA.com, 22-06-2010. Arxivat de l'original el 2017-02-07. [Consulta: 15 octubre 2016].
* ↑ «Spencer appointed Chairman of the FIM MotoGP™ Stewards Panel.» (en anglès). motogp.com, 26-10-2019. [Consulta: 13 setembre 2019].
* ↑ Cycle World. Freddie Goes Home a Hero (en anglès), gener–maig 1984 [Consulta: 20 juny 2014].
* ↑ «Freddie Spencer at the Motorsports Hall of Fame of America]» (en anglès). mshf.com. [Consulta: 15 març 2024].
* ↑ «MotoGP Legends at MotoGP.com» (en anglès). motogp.com. Arxivat de l'original el 28/10/2011. [Consulta: 15 març 2024].
* ↑ «Freddie Spencer at the Louisiana Sports Hall of Fame» (en anglès). lasportshall.com. [Consulta: 15 març 2024].

## Bibliografia

* Harris, Nick; Clifford, Peter. Fast Freddie: Double World Champion Freddie Spencer, The Man and his Machines (en anglès). Motor Racing Publications Ltd, 1986. ISBN 0-947981-08-X.
* Scott, Michael. The Champions: Freddie Spencer (en anglès). William Kimberley Limited, 1987. ISBN 0-946132-31-3.

## Enllaços externs

* Freddie Spencer a l'AMA Motorcycle Hall of Fame (anglès)
Campions del Món de motociclisme de 250cc i Moto2$^1$ :
1949 - Ruffo
1950 - Ambrosini
1951 - Ruffo
1952 - Lorenzetti
1953 - Haas
1954 - Haas
1955 - Müller
1956 - Ubbiali
1957 - Sandford
1958 - Provini
1959 - Ubbiali
1960 - Ubbiali
1961 - Hailwood
1962 - Redman
1963 - Redman
1964 - Read
1965 - Read
1966 - Hailwood
1967 - Hailwood
1968 - Read
1969 - Carruthers
1970 - Gould
1971 - Read
1972 - Saarinen
1973 - Braun
1974 - Villa
1975 - Villa
1976 - Villa
1977 - Lega
1978 - Ballington
1979 - Ballington
1980 - Mang
1981 - Mang
1982 - Tournadre
1983 - Lavado
1984 - Sarron
1985 - Spencer
1986 - Lavado
1987 - Mang
1988 - Pons
1989 - Pons
1990 - Kocinski
1991 - Cadalora
1992 - Cadalora
1993 - Harada
1994 - Biaggi
1995 - Biaggi
1996 - Biaggi
1997 - Biaggi
1998 - Capirossi
1999 - Rossi
2000 - Jacque
2001 - Kato
2002 - Melandri
2003 - Poggiali
2004 - Pedrosa
2005 - Pedrosa
2006 - Lorenzo
2007 - Lorenzo
2008 - Simoncelli
2009 - Aoyama
2010 - Elías
2011 - Bradl
2012 - M. Márquez
2013 - Espargaró
2014 - Rabat
2015 - Zarco
2016 - Zarco
2017 - Morbidelli
2018 - Bagnaia
2019 - À. Márquez
2020 - Bastianini
2021 - Gardner
2022 - Fernández
2023 - Acosta
2024 - Ogura :
$^1$El campionat de 250cc se substituí pel nou de Moto2 la temporada de 2010. :
Campions del Món de motociclisme de 500cc i MotoGP$^1$ :
1949 - Graham
1950 - Masetti
1951 - Duke
1952 - Masetti
1953 - Duke
1954 - Duke
1955 - Duke
1956 - Surtees
1957 - Liberati
1958 - Surtees
1959 - Surtees
1960 - Surtees
1961 - Hocking
1962 - Hailwood
1963 - Hailwood
1964 - Hailwood
1965 - Hailwood
1966 - Agostini
1967 - Agostini
1968 - Agostini
1969 - Agostini
1970 - Agostini
1971 - Agostini
1972 - Agostini
1973 - Read
1974 - Read
1975 - Agostini
1976 - Sheene
1977 - Sheene
1978 - Roberts
1979 - Roberts
1980 - Roberts
1981 - Lucchinelli
1982 - Uncini
1983 - Spencer
1984 - Lawson
1985 - Spencer
1986 - Lawson
1987 - Gardner
1988 - Lawson
1989 - Lawson
1990 - Rainey
1991 - Rainey
1992 - Rainey
1993 - Schwantz
1994 - Doohan
1995 - Doohan
1996 - Doohan
1997 - Doohan
1998 - Doohan
1999 - Crivillé
2000 - Roberts Jr
2001 - Rossi
2002 - Rossi
2003 - Rossi
2004 - Rossi
2005 - Rossi
2006 - Hayden
2007 - Stoner
2008 - Rossi
2009 - Rossi
2010 - Lorenzo
2011 - Stoner
2012 - Lorenzo
2013 - Márquez
2014 - Márquez
2015 - Lorenzo
2016 - Márquez
2017 - Márquez
2018 - Márquez
2019 - Márquez
2020 - Mir
2021 - Quartararo
2022 - Bagnaia
2023 - Bagnaia
2024 - Martín :
$^1$El campionat de 500cc se substituí pel nou de MotoGP la temporada de 2002. :